  Майя Бывальцева 13-тӥ шуркынмонлы Удмуртиын коронавирус инфекциен черлан 147 выль учыръёсты пусйизы. Со сярысь улосвыл тӧролэн но кивалтэтлэн «ВКонтакте» мерлыко вотэсысь огиназы ивортӥзы. Выль черламъёсты пусйизы: Ижкарын – 65 адями, Глазкарын – 14, Ува, Сюмси ёросъёсын – быдэн тямыс, Можгаын, Дэри, Красногорск ёросъёсын – быдэн куать, Балезино, Камбарка ёросъёсын – быдэн ньыль, Воткаын, Сарапулын, Вотка, Можга, Сьӧлта ёросъёсын – быдэн куинь, Яр, Кизнер, Алнаш, Эгра ёросъёсын – быдэн кык, Кез, Шаркан, Юкаменск ёросъёсын – быдэн одӥг. 112 адями вииёнэз вормиз. Куинь мурт улонысь кошкиз – 76, 79 но 92 аресъем кышномуртъёс Туннэ нуналлы элькунын коронавирус инфекциен черлан 10 сюрс 777 учыр лабораториосын зэматэмын. 8 сюрс 788 адями йӧназ, 196 мурт кулӥз. Та дыре 147 висисьёслэн тазалыксы секыт лыдъяське. Оглом Удмуртиын коронавируслы 582 сюрс 530 эскеронъёс ортчытӥзы, берло нуналскын – 5 сюрс 418. Тегъёс: Тазалык Ижкар висён Удмуртия коронавирус  